Η διελκυστίνδα ήταν ομαδικό ολυμπιακό άθλημα που πρωτοεμφανίστηκε στο πρόγραμμα των Ολυμπιακών Αγώνων του 1900 και τελικά αφαιρέθηκε οριστικά από το πρόγραμμα στους Ολυμπιακούς Αγώνες του 1924.

Ιστορικές πληροφορίες
---------------------

Η διελκυστίνδα αποτελούσε ένα παλιό παραδοσιακό αγώνισμα και μπήκε στο πρόγραμμα των Ολυμπιάδων το 1900 στο Παρίσι. Ως το 1908 κάθε χώρα μπορούσε να στέλνει περισσότερες από μια ομάδες και επομένως να κερδίσει πάνω από ένα μετάλλιο στην ίδια ολυμπιάδα. Π.χ. το 1904 στο Σεντ Λούις και το 1908 στο Λονδίνο και τα τρία μετάλλια κατακτήθηκαν από την ίδια χώρα. Το 1904 από τις ΗΠΑ και το 1908 από τη Μεγάλη Βρετανία. 

Η διελκυστίνδα θεωρείτο περισσότερο παιχνίδι πάρα άθλημα και δεν έγινε ποτέ ιδιαίτερα δημοφιλής. Η συμμετοχή στις Ολυμπιάδες ήταν μικρή και συχνά έπαιρναν μέρος αθλητές άλλων αθλημάτων (π.χ. ρίπτες, παλαιστές, αρσιβαρίστες). Το 1900 συμμετείχαν μόνο δύο ομάδες, εκ των οποίων η μια μικτή από αθλητές της Δανίας και Σουηδίας κάτι που επιτρεπόταν τότε από τη Δ.Ο.Ε.. Το 1904 έλαβαν μέρος έξι ομάδες, από τις οποίες οι τέσσερις ήταν από τις ΗΠΑ. Το 1908 από τις πέντε ομάδες, οι τρεις ήταν βρετανικές. Το 1912 μετείχαν μόνο δύο ομάδες και το 1920 πέντε. Μετά το 1920 αποφασίστηκε να μην περιληφθεί ξανά στο ολυμπιακό πρόγραμμα, λόγω του περιορισμένου ενδιαφέροντος.

Το άθλημα διεξήχθη και στη Μεσοολυμπιάδα 1906 στην Αθήνα.

Ελληνική παρουσία
-----------------

Η διελκυστίνδα ήταν αρκετά δημοφιλής στην Ελλάδα και διεξαγόταν τόσο στους πανελλήνιους αγώνες στίβου, όσο και σε άλλες διοργανώσεις, όπως ήταν οι Πανιώνιοι Αγώνες. 

Στην Ολυμπιάδα του 1904 η Ελλάδα συμμετείχε με την ομάδα του Πανελλήνιου Γ.Σ. Ηττήθηκε από την αμερικανική ομάδα του Σεντ Λούις και κατέλαβε την πέμπτη θέση. Την ομάδα αποτελούσαν οι αθλητές: Νικόλαος Γεωργαντάς, Περ. Κακούσης, Δημ. Δημητρακόπουλος, Αν. Γεωργόπουλος και Β. Μέταλος

Στη Μεσοολυμπιάδα του 1906 κατέκτησε το ασημένιο μετάλλιο. Την ομάδα αποτελούσαν οι: Σπυρίδων Λάζαρος, Κωνσταντίνος Λάζαρος, Κωνσταντίνος Παρνασσάς, Αντώνιος Τσίτας, Σπυρίδων Βέλλας, Βασίλειος Ψάχος, Γεώργιος Ψάχος, Γεώργιος Παπαχρήστου και Παναγιώτης Τριβουλίδας.

Μετάλλια
--------

* 1900
	+ 01 !1η θέση, χρυσό μετάλλιο **Μικτή** (με αθλητές από  Δανία και  Σουηδία)
	+ 2 !Δεύτερη θέση, αργυρό μετάλλιο Γαλλία ! Γαλλία
	+ 3 !Τρίτη θέση, χάλκινο μετάλλιο *Δεν δόθηκε*
* 1904
	+ 01 !1η θέση, χρυσό μετάλλιο  **Μιλγουόκι**
	+ 2 !Δεύτερη θέση, αργυρό μετάλλιο  **Σεντ Λούις 1**
	+ 3 !Τρίτη θέση, χάλκινο μετάλλιο  **Σεντ Λούις 2**
* 1906 (Μεσοολυμπιάδα)
	+ 01 !1η θέση, χρυσό μετάλλιο Γερμανία ! Γερμανία
	+ 2 !Δεύτερη θέση, αργυρό μετάλλιο Ελλάδα ! Ελλάδα
	+ 2 !Δεύτερη θέση, αργυρό μετάλλιο Σουηδία ! Σουηδία
* 1908
	+ 01 !1η θέση, χρυσό μετάλλιο  **Αστυνομία Λονδίνου**
	+ 2 !Δεύτερη θέση, αργυρό μετάλλιο  **Αστυνομία Λίβερπουλ**
	+ 3 !Τρίτη θέση, χάλκινο μετάλλιο  **Μητροπολιτική Αστυνομία**
* 1912
	+ 01 !1η θέση, χρυσό μετάλλιο Σουηδία ! Σουηδία
	+ 2 !Δεύτερη θέση, αργυρό μετάλλιο  Μεγάλη Βρετανία
	+ 3 !Τρίτη θέση, χάλκινο μετάλλιο *Δεν δόθηκε*
* 1920
	+ 01 !1η θέση, χρυσό μετάλλιο  Μεγάλη Βρετανία
	+ 2 !Δεύτερη θέση, αργυρό μετάλλιο  Ολλανδία
	+ 3 !Τρίτη θέση, χάλκινο μετάλλιο Βέλγιο ! Βέλγιο

Παραπομπές
----------


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Αθλήματα στους Ολυμπιακούς Αγώνες |
| --- |
|  |
| Θερινές Ολυμπιάδες | 
* Αθλητική αναρρίχηση
* Αντιπτέριση
* Αντισφαίριση
* Άρση βαρών
* Γκολφ
* Γυμναστική
* Επιτραπέζια αντισφαίριση
* Ιππασία
* Ιστιοπλοΐα
* Καλαθοσφαίριση
* Κανόε καγιάκ
* Καταδύσεις
* Κολύμβηση
* Κωπηλασία
* Μοντέρνο πένταθλο
* Μπιτς βόλεϊ
* Ξιφασκία
* Πάλη
* Πετοσφαίριση
* Ποδηλασία
* Ποδόσφαιρο
* Πυγμαχία
* Ράγκμπι σέβενς
* Σέρφινγκ
* Σκέιτμπορντινγκ
* Σκοποβολή
* Στίβος
* Συγχρονισμένη κολύμβηση
* Τάε κβον ντο
* Τζούντο
* Τοξοβολία
* Τρίαθλο
* Υδατοσφαίριση
* Χειροσφαίριση
* Χόκεϊ επί χόρτου
 |
|  |
| Χειμερινές Ολυμπιάδες | 
* Άλμα με σκι
* Αλπικό σκι
* Βόρειο σύνθετο
* Δίαθλο
* Λουτζ
* Ελεύθερο σκι
* Έλκηθρο
* Καλλιτεχνικό πατινάζ
* Κέρλινγκ
* Πατινάζ ταχύτητας
* Πατινάζ ταχύτητας μικρής πίστας
* Σκέλετον
* Σκι αντοχής
* Χιονοσανίδα
* Χόκεϊ επί πάγου
 |
|  |
| Παλιότερα αθλήματα | 
* Βασκική πελότα
* Διελκυστίνδα
* Κρίκετ
* Κροκέ
* Λακρός
* Μηχανοκίνητα σκάφη
* Μπέιζμπολ
* Πόλο
* Ράγκμπι γιούνιον
* Ρακέτες
* Ροκέ
* Σόφτμπολ
* Χειρόσφαιρα σάλας
 |

 |